**Munib Younan** (arabisk: منيب يونان‎, hebraisk: מוניב יונאן; født 18. september 1950 i Jerusalem) var biskop i Den evangelisk-lutherske kirke i Jordan og Det hellige land fra 1998 til januar 2018. Han har også vært president i Luthersk verdensforbund (2010-2017).

Tidlig liv og utdannelse
------------------------

Munib Younan ble født i en familie med kristne palestinere. Familien hadde bakgrunn i andre kristne tradisjoner, men hadde konvertert til protestantisme.

Han studerte diakoni og teologi i Finland. Først diakoni ved Luther Opisto i Träskända årene 1969-1972, og deretter teologi ved Helsingfors universitet fra 1972-76. Han studerte også ved Lutheran School of Theology at Chicago i 1988.

Yrkeskarriere
-------------

Younan ble ordinert i Jerusalem, og har vært prest i Jerusalem, Beit Jala og Ramallah. I 1990 ble han president for synoden i Den evangelisk-lutherske kirke i Jordan og Det hellige land, og I 1998 ble han vigslet til biskop i kirken.

Han har også vært styreleder for Luthersk verdensforbunds sykehus i Jerusalem. Han er beskytter for Gospel Riders Jerusalem, en motorsykkelklubb som samarbeider med finsk evangelisk-luthersk misjon.

Younan har vært aktiv i Midtøstens kirkeråd, der han har hat ulike verv siden 1985, også som president for den protestantiske grupperingen. Han var president for Fellesskapet av Midtøstens evangeliske kirker fra 2004 til 2010, og i hans presidenttid stemte organisasjonen enstemmig for ordinasjon for kvinner. Han er også en av grunnleggerne av det økumeniske ledsagerprogrammet for Israel og Palestina, og har ledet den lokale referansegruppen siden 2002.

Younan var med å starte opp «Samarbeidsrådet for religiøse institusjoner i det hellige land», som består av de to viktigste rabbinerne i Israel, ledere for de lokale kirkene, sjefsdommeren i den islamske retten i Palestina og andre muslimske ledere.

24. juli 2010 ble han valgt som president i Luthersk verdensforbund (LWF), en organisasjon som representerer 145 kirker i 79 land, og rundt 70 millioner kristne. I rollen som president for LWF
Younan was 

Younan har gitt ut to bøker: *Witnessing for Peace: In Jerusalem and in the World* utgitt på Augsburg Fortress Press i 2003 
 og *Our Shared Witness: A Voice for Justice and Reconciliation*, utgitt på Lutheran University Press i 2012. Han har også vært redaktør for en oversettelse av *Confessio Augustana* til arabisk, og har skrevet mange artikler og deltat som taler på flere konferanser over hele verden.

Younan er anerkjent som en av de sentrale innen interreligiøs dialog og er en forkjemper for dialog, fred og likestilling mellom kjønnene i Israel og Palestina.

Utmerkelser
-----------

### Kirkelige utmerkelser

* St. Henriks kors fra Den evangelisk-lutherske kirke i Finland (2011)

### Akademiske utmerkelser

* Æresdoktorat fra Wartburg College i Iowa, USA (2001)
* Æresdoktorat fra Westfälische Wilhelms-Universität Münster, Tyskland (2014)

### Utmerkelser og priser

* Niwano-prisen, Japan (2017)
* Mikael Agricola medaljen, Finland (2008)
* Templar Peace Prize (2007)
* Bethlehemstjerneutmerkelsen fra Palestinas president Mahmoud Abbas (2005)
* Holyland Christian Ecumenical Foundation (HCEF) Prize, Washington DC (2004)
* Betanienprisen, Metodistkirken, Oslo, Norge (2004)
* Menneskerettighetspris fra FN-foreningen, Washington DC (2001)
* Den finske fredprisen fra den finske kristne fredsbevegelsen (2001)

Referanser
----------

1. ↑   «Bischof Younan mit Niwano-Friedenspreis ausgezeichnet», besøkt 28. juli 2017[Hentet fra Wikidata]
2. ↑   ritarikunnat.fi, besøkt 24. september 2023[Hentet fra Wikidata]
3. ↑  Biking the Holy Land Arkivert 24. november 2010 hos Wayback Machine. Arkivert 2010-11-24 hos Wayback Machine Jerusalem Post 2008
4. ↑  Palestinian Bishop Elected President of the Lutheran World Federation Arkivert 20. mars 2015 hos Wayback Machine. Arkivert 2015-03-20 hos Wayback Machine The Lutheran World Federation 24. juli 2010
5. ↑  Munib Younan *Witnessing for Peace: In Jerusalem and the World*, edited by Fred Strickert (Minneapolis: Augsburg Fortress, 2003),
6. ↑  Munib Younan *Our shared witness: A voice of Justice and Reconciliation*, (Minneapolis, Lutheran University Press 2012)
7. ↑  Munib Younan - biographical sketch. Arkivert 3. februar 2011 hos Wayback Machine. Arkivert 2011-02-03 hos Wayback Machine Evangelical Lutheran Church in Jordan and the Holy Land.

Eksterne lenker
---------------

(en) Munib Younan – kategori av bilder, video eller lyd på Commons


|  |  |
| --- | --- |
| Oppslagsverk/autoritetsdata | BIBSYS **·** VIAF **·** GND **·** LCCN **·** ISNI
 |